జయ ఆశన్

జయ ఆశన్ (ఆంగ్లం: Jaya Ahsan; జననం 1983 జూలై 1), బంగ్లాదేశ్ సినిమా నటి, మోడల్, నిర్మాత, నేపథ్య గాయని. మోడల్‌గా తన కెరీర్‌ను ప్రారంభించి, తరువాత టెలివిజన్ నటిగా, ప్రస్తుతం ఆమె బంగ్లాదేశీ, భారతీయ బెంగాలీ చిత్రాలు చేస్తోంది. గెరిల్లా (2011), చోరబలి (2012), జీరో డిగ్రీ (2015), డెబి (2018), అలచక్ర (2021), బ్యూటీ సర్కస్ (2022) వంటి చిత్రాలలో ఆమె నటనకు ఆరుసార్లు ఉత్తమ నటిగా బంగ్లాదేశ్ జాతీయ చలనచిత్ర అవార్డును గెలుచుకుంది. ఆమె నాలుగు ఫిల్మ్‌ఫేర్ అవార్డులు ఈస్ట్, జీ సినీ అవార్డ్స్, మెరిల్-ప్రోథమ్ అలో అవార్డులను కూడా సంపాదించింది.

 ప్రారంభ జీవితం 
జయ ఆశన్ బంగ్లాదేశ్‌లో ఎ. ఎస్. మస్వుడ్ (మ. 2012), రెహానా మస్వుడ్‌లకు జన్మించింది. ఆమెకు ఒక చెల్లెలు, సోదరుడు ఉన్నారు. ఆమె చదువుతో పాటు, రవీంద్ర సంగీతంలో డిప్లొమా కోర్సు, శాస్త్రీయ సంగీతంలో శిక్షణ పొందింది. ఆమె టెలిడ్రామా పంచమితో టెలివిజన్‌రంగంలో అరంగేట్రం చేసింది. ఆమె క్యాలెండర్ కోసం మోడల్ గా చేసింది, ఇది అఫ్జల్ హుస్సేన్ దృష్టిని ఆకర్షించింది, ఆమె తర్వాత శీతల పానీయం కోకా కోలా ప్రచార ప్రకటనలో నటించింది. ఆ తర్వాత మోడలింగ్ వదిలేసి చదువును కొనసాగించింది. ఆమె భోరేర్ కగోజ్ (Bhorer Kagoj) అనే జాతీయ దినపత్రికలో చేరింది. ఆ తర్వాత, ఆమె గియాసుద్దీన్ సెలిమ్ రూపొందించిన షాంగ్‌షోయ్‌లో పనిచేసింది. ఆమె క్రాఫ్టింగ్ అండ్ పెయింటింగ్‌ను కూడా అభ్యసిస్తుంది, ఆమె ఎనెచి షుర్జెర్ హషి వంటి ఆర్ట్ హౌస్ ప్రొడక్షన్స్‌లో ప్రదర్శించింది.

 కెరీర్ 

 ప్లేబ్యాక్ 
జయ ఆశన్ గాయని. ఆమె భారతీయ శాస్త్రీయ సంగీతం, రవీంద్ర సంగీతంలో డిప్లొమా కోర్సులను పూర్తిచేసింది. ఆమె దుబ్‌షాతర్‌లో "తోమర్ ఖోలా హవా", మెసిడోనాలో "జోంగోలర్ దాక్" వంటి కొన్ని చిత్రాలలో ప్లేబ్యాక్ చేసింది.

 క్రాఫ్ట్ ఉమెన్ 
జయ ఆశన్ ఒక హస్తకళాకారిణి, దృశ్య-కళాకారిణి, ఆమె ఎనెచి షుర్జెర్ హాషి వంటి ఆర్ట్-హౌస్ చలనచిత్ర నిర్మాణాలలో ప్రదర్శించింది. మహిళలు, పిల్లలకు సహాయం చేయడానికి USAID (యూఎస్ ఏజెన్సీ ఫర్ ఇంటర్నేషనల్ డెవలప్‌మెంట్)కి బ్రాండ్ అంబాసిడర్‌గా ఎంపికైంది. 2019లో, ఆమె బంగామాత U-19 మహిళల అంతర్జాతీయ గోల్డ్ కప్ బ్రాండ్ అంబాసిడర్‌గా నిలిచింది.

 వ్యక్తిగత జీవితం 
జయ ఆశన్ 1998 మే 14న టెలివిజన్ మోడల్ అయిన ఫైసల్‌ను వివాహం చేసుకుంది. ఈ జంట టెలివిజన్ ప్రకటనలలో కలిసి నటించారు. అలాగే, ఇద్దరూ ఒక ఈవెంట్ మేనేజ్‌మెంట్ కంపెనీని కూడా స్థాపించారు. వీరికి ఒక కుమార్తె ఉంది. 2012లో ఫైజల్‌తో ఆమె విడాకులు తీసుకుంది.

 మూలాలు 
వర్గం:1983 జననాలు
వర్గం:బంగ్లాదేశీ సినిమా నటీమణులు
వర్గం:బంగ్లాదేశీ టెలివిజన్ నటీమణులు
వర్గం:బెంగాలీ సినిమా నటీమణులు
వర్గం:బెంగాలీ టెలివిజన్ నటీమణులు